Offentliggørelse af en meddelelse om godkendelse af en standardændring af varespecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2019/C 420/12)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Arcole«

PDO-IT-A0438-AM02

Meddelelsesdato: 28.8.2019

BESKRIVELSE OG BEGRUNDELSE FOR DEN GODKENDTE ÆNDRING

1. Sletning af nogle typer — afsnit i varespecifikationen, som berøres af ændringen: artikel 1, 2, 4, 6, 7 og 9

Beskrivelse

Sletning af nogle af de anvendte typer, nemlig: »Arcole« Rosso frizzante, »Arcole« Rosso novello, »Arcole« Rosato novello, »Arcole« Garganega, herunder »vendemmia tardiva« (sen høst), »Arcole« Pinot bianco, Sauvignon, Carmenere (også »riserva«), Cabernet Sauvignon (også »riserva«) og Cabernet Franc (også »riserva«).

Begrundelse:

Gennem de seneste 20 år har vinavlerne været meget opmærksomme på kvaliteten af deres produktion for at opnå den optimale balance mellem plante og udbytte, idet de har en begrænset mængde druer pr. vin og pr. hektar til rådighed, og for at sikre en produktion af Garganega eller Merlot af en standard, som kan konkurrere med områderne på de omkringliggende skråninger.

Vinarealerne på den frugtbare slette, der strækker sig gennem provinserne Verona og Vicenza, rummer en forholdsvis bred vifte af druesorter med en ideel blanding af oprindelige og internationale sorter. Det antal druesorter, der er omfattet af den italienske kontrollerede oprindelsesbetegnelse (DOC) »Arcole«, er betydeligt og blandt de højeste for de forskellige DOC-vine i Veneto-regionen.

Vinavlerne fra dette område har været vant til løbende fornyelse i frugt- og grøntsagssektoren og holder derfor også nøje øje med udviklingen inden for vindyrkning. Dette afspejles i, at den årlige produktion hurtigt har tilpasset sig vinbedrifternes behov, og at sorterne også har ændret sig løbende gennem de seneste 15 år som reaktion på kravene fra et vinmarked i hastig udvikling.

Ændringen berører også følgende afsnit i enhedsdokumentet: 1.4 Beskrivelse af vinen/vinene, 1.5.2 Maksimumsudbytte, 1.7 Primære druesorter, 1.8 Tilknytning til det geografiske område.

2. Forenkling af dyrkningsformer og forøgelse af udbyttet (t/ha) af visse druesorter — afsnit i varespecifikationen, som berøres af ændringen: Artikel 4

Beskrivelse

Forenkling af dyrkningsformer og forøgelse af udbyttet (t/ha) af følgende druesorter: fra 16 til 18 for Garganega, fra 13 til 15 for Pinot Grigio, fra 14 til 18 for Chardonnay og fra 15 til 16 for Merlot (t/ha).

Begrundelse

Der blev truffet beslutning om at forenkle beskrivelserne for at muliggøre mere moderne beskæringsformer, så man kan tilpasse vindyrkningen de senere års nyskabelser. Områdets mest entusiastiske og innovative vinavlere, som var tilskyndet af behovet for at finde alternative vindyrkningsmodeller til den traditionelle beskæring i Veronese med henblik på at garantere en god produktivitet og samtidig muliggøre mekanisering, besluttede sig for dobbeltguyotbeskæring (eller GDC — Geneva Double Curtain) til nyplantninger. Den omstændighed, at vinmarkedet hastigt udvikler sig i retning af rødvine lavet på internationale druer, dvs. vine, som er velstrukturerede, og hvor man får meget for pengene, har ført til druesorter udviklet ved brug af de bedste kombinationer af podninger og kloner i et forsøg på at opnå god kvalitet til bæredygtige omkostninger. De produkter, der er opnået med det øgede udbytte, har vist sig at ligge på samme kvalitetsniveau, hvad angår kemiske, fysiske og organoleptiske egenskaber, sammenlignet med gennemsnittet for vine, der blev produceret med det tidligere udbytte, og at passe bedre til de nye tilgange.

Ændringen berører også følgende afsnit i enhedsdokumentet: 1.5.2 Maksimumsudbytte:

3. Tilføjelse af nye emballeringer og materialer og lukkesystemer berører artikel 8 i varespecifikationen

Beskrivelse

Tilføjelse af nye emballager og materialer og lukkesystemer — tilpasning af reglerne om lukning (indførelse af ny bag in box-løsning) og glasflasker med op til 9 liter for mousserende vin.

Begrundelse:

Formålet er at tilpasse betegnelsen til markedets behov. I visse tilfælde er materialerne eller lukkesystemerne blevet efterspurgt direkte af distributørerne.

ENHEDSDOKUMENT

1. Betegnelse

Arcole

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

8. Perlevin

4. Beskrivelse af vinen/vinene

»Arcole« Chardonnay

Farve: strågul

Aroma: karakteristisk fin, elegant

Smag: tør, til tider blød og subtil

Totalt alkoholindhold, minimum: 11 % vol.

Sukkerfrit ekstrakt, minimum: 16 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5,0 g/l udtrykt i vinsyre Indhold af flygtig syre, maksimum (milliækvivalenter/l) Totalt indhold af svovldioxid, maksimum (mg/l)

»Arcole« Chardonnay Frizzante

Farve: strågul, til tider over i det grønlige, lys

Aroma: karakteristisk med intens, delikat aroma

Smag: medium krop, harmonisk, let bitter

Totalt alkoholindhold, minimum: 10,5 % vol.

Sukkerfrit ekstrakt, minimum: 16,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5,5 g/l udtrykt i vinsyre Indhold af flygtig syre, maksimum (milliækvivalenter/l) Totalt indhold af svovldioxid, maksimum (mg/l)

»Arcole« Pinot Grigio

Farve: fra strågul til ravgul med strejf af kobber

Aroma: delikat, karakteristisk, frugtagtig

Smag: tør, harmonisk, karakteristisk

Totalt alkoholindhold, minimum: 11 % vol.

Sukkerfrit ekstrakt, minimum: 16,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5,0 g/l udtrykt i vinsyre Indhold af flygtig syre, maksimum (milliækvivalenter/l) Totalt indhold af svovldioxid, maksimum (mg/l)

»Arcole« Merlot

Farve: rubinrød, når den er ung, i retning af granatrød, hvis den er ældre

Aroma: ret intens, karakteristisk

Smag: tør, let bitter

Totalt alkoholindhold, minimum: 11,5 % vol.

Sukkerfrit ekstrakt, minimum: 18 g\l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt som vinsyre Indhold af flygtig syre, maksimum (milliækvivalenter/l) Totalt indhold af svovldioxid, maksimum (mg/l)

»Arcole« Bianco

Farve: strågul, til tider over i det grønlige

Aroma: karakteristisk med intens, delikat aroma

Smag: tør, medium krop, harmonisk, let bitter

Totalt alkoholindhold, minimum: 10,5 % vol.

Sukkerfrit ekstrakt, minimum: 16,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt som vinsyre Indhold af flygtig syre, maksimum (milliækvivalenter/l) Totalt indhold af svovldioxid, maksimum (mg/l)

»Arcole« Bianco spumante eller »Arcole« spumante

Skum: fint og langvarigt.

Farve: strågul af varierende intensitet

Aroma: karakteristisk, let frugtagtig

Smag: aromatisk, karakteristisk, delikat, typer: »extra brut«, »brut«, »extra dry«, »dry«, »abboccato« og »dolce«

Totalt alkoholindhold, minimum: 11 % vol.

Sukkerfrit ekstrakt, minimum: 16,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt som vinsyre Indhold af flygtig syre, maksimum (milliækvivalenter/l) Totalt indhold af svovldioxid, maksimum (mg/l)

»Arcole« Rosso

Farve: rubinrød

Aroma: intens og delikat

Smag: tør, medium krop og harmonisk

Totalt alkoholindhold, minimum: 11 % vol.

Sukkerfrit ekstrakt, minimum: 18,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt som vinsyre Indhold af flygtig syre, maksimum (milliækvivalenter/l) Totalt indhold af svovldioxid, maksimum (mg/l)

»Arcole« Rosso Riserva

Farve: rubinrød

Aroma: intens og delikat

Smag: tør, medium krop og harmonisk

Totalt alkoholindhold, minimum: 12 % vol.

Sukkerfrit ekstrakt, minimum: 22,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt som vinsyre Indhold af flygtig syre, maksimum (milliækvivalenter/l) Totalt indhold af svovldioxid, maksimum (mg/l)

»Arcole« Bianco Frizzante eller »Arcole« Frizzante

Farve: strågul, til tider over i det lyst grønlige

Aroma: karakteristisk med intens, delikat aroma

Smag: medium krop, harmonisk, let bitter, tør, halvtør eller sød

Totalt alkoholindhold, minimum: 10,5 % vol.

Sukkerfrit ekstrakt, minimum: 15,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5,0 g/l udtrykt i vinsyre Indhold af flygtig syre, maksimum (milliækvivalenter/l) Totalt indhold af svovldioxid, maksimum (mg/l)

»Arcole« Rosato

Farve: bleg rubinrød, lys

Aroma: karakteristisk med intens, delikat aroma

Smag: medium krop, harmonisk

Totalt alkoholindhold, minimum: 10,5 % vol.

Sukkerfrit ekstrakt, minimum: 16,0 g\l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5,0 g/l udtrykt i vinsyre Indhold af flygtig syre, maksimum (milliækvivalenter/l) Totalt indhold af svovldioxid, maksimum (mg/l)

»Arcole« Rosato Frizzante

Aroma: karakteristisk med intens, delikat aroma

Farve: bleg rubinrød,

Smag: medium krop, harmonisk, tør, halvtør eller sød

Totalt alkoholindhold, minimum: 10,5 % vol.

Sukkerfrit ekstrakt, minimum: 16,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5,0 g/l udtrykt i vinsyre Indhold af flygtig syre, maksimum (milliækvivalenter/l) Totalt indhold af svovldioxid, maksimum (mg/l)

»Arcole« Bianco Passito eller »Arcole« Passito

Farve: gyldengul af varierende intensitet

Aroma: behagelig, intens og frugtagtig

Smag: behagelig, sød, fløjlsagtig, harmonisk, fyldig med lejlighedsvise noter af træ

Totalt alkoholindhold, minimum: 14,5 % vol.

Sukkerfrit ekstrakt, minimum: 24,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5,0 g/l udtrykt i vinsyre Indhold af flygtig syre, maksimum (milliækvivalenter/l) Totalt indhold af svovldioxid, maksimum (mg/l)

»Arcole« Nero

Farve: intens rød i retning af granatrød med alderen

Aroma: karakteristisk, kraftig, delikat

Smag: fyldig, fløjlsagtig, varm, velstruktureret og langvarig

Totalt alkoholindhold, minimum: 13,5 % vol.

Sukkerfrit ekstrakt, minimum: 26,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt som vinsyre Indhold af flygtig syre, maksimum (milliækvivalenter/l) Totalt indhold af svovldioxid, maksimum (mg/l)

»Arcole« Merlot riserva

Farve: rubinrød, når den er ung, i retning af granatrød, hvis den er ældre

Aroma: ret intens, karakteristisk

Smag: tør, let bitter

Totalt alkoholindhold, minimum: 12 % vol.

Sukkerfrit ekstrakt, minimum: 22,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt som vinsyre Indhold af flygtig syre, maksimum (milliækvivalenter/l) Totalt indhold af svovldioxid, maksimum (mg/l)

5. Vinfremstillingsmetoder

a. Væsentlige ønologiske fremgangsmåder

INGEN

b. Maksimumsudbytter

Garganega

18 000 kg druer pr. hektar

Pinot grigio

15 000 kg druer pr. hektar

Chardonnay

18 000 kg druer pr. hektar

Merlot

16 000 kg druer pr. hektar.

6. Afgrænsning af det geografiske område

Produktionsområdet for druer til vin, der er omfattet af den kontrollerede oprindelsesbetegnelse »Arcole«, dækker:

Provinsen Verona: det samlede administrative område for følgende kommuner: Arcole, Cologna Veneta, Albaredo d'Adige, Zimella, Veronella, Zevio, Belfiore d'Adige samt dele af det administrative område for kommunerne Caldiero, San Bonifacio, Soave, Colognola ai Colli, Monteforte, Lavagno, Pressana, Vago og San Martino Buon Albergo.

Provinsen Vicenza: det samlede administrative område for kommunerne Lonigo, Sarego, Alonte, Orgiano, Sossano og Rovereto di Guà.

Området er afgrænset som følger: Grænsen løber langs hovedvejen fra 322 km-stenen mod vest i retning af Caldiero og gennemskærer kommunerne Soave og Colognola ai Colli for derefter at dreje mod syd langs kammen af Rocca- og Gazzo-bakkerne i en højde af 40 m og til sidst dreje mod nord igen langs hovedvej 11. Derfra løber grænsen mod vest langs hovedvej 11, indtil den i Lavagno kommune møder Serenissima-motorvejen, som den derefter følger igennem San Martino Buon Albergo kommune indtil Mulino Vecchio, hvorefter den fortsætter mod syd langs San Martino Buon Albergos kommunegrænse næsten til Pontoncello, hvorefter den følger Zevios kommunegrænse hele vejen syd om landsbyen, indtil den når kommunegrænsen til Belfiore ved Porto della Bova. Den følger denne kommunegrænse langs floden Adige i retning mod Albaredo indtil Moggia.

Derfra drejer den mod øst langs kommunegrænsen til Albaredo, indtil den når kommunegrænsen til Veronella i Boschirolle, hvorfra den løber langs Dugale Ansòn-kanalen og drejer nordpå til Gallinara, hvor den atter løber mod øst langs Dugale Gatto-kanalen, indtil den når kommunegrænsen til Cologna Veneta i nord. Derefter følger den kommunegrænsen til Cologna Veneta forbi Pra og møder kommunegrænsen til Pressana ved floden Fratta, som løber mod sydøst forbi den nedlagte jernbane og lokaliteten Ponte Rosso.

Den fortsætter langs denne grænse, indtil den møder kommunegrænsen mellem Pressana og Minerbe, som den derefter følger, indtil den i Rovenega møder provinsgrænsen til Padua. Derefter følger den denne provinsgrænse langs Via Rovenega og derefter Via Argine Padovano, som den så fortsat følger så langt som til Rovereto di Guà kommune, hvor den passerer Caprano og møder floden Guà.

Grænsen løber herefter langs floden Guà mod nordvest, hvor den krydser kommunegrænsen mellem Rovereto di Guà og Cologna Veneta i lokaliteten Boara. Derfra følger den Colognas kommunegrænse mod øst indtil Salboro og drejer så mod nordvest langs provinsgrænsen til Vicenza indtil S. Sebastiano, passerer Orlandi og fortsætter nordpå indtil Ronego-dræningskanalen og kommunegrænsen til Orgiano. Grænsen følger derefter Alonte-kanalen mod øst forbi Case Como og møder kommunegrænsen til Sossano, hvorefter den passerer lokaliteten Pozza og når Ponte Sbuso.

Derfra drejer den mod nord forbi Termine og Ponte Mario og når Fiumicello-kanalen, hvorefter den kortvarigt drejer mod nord og så mod øst, mens den hele tiden følger Sossanos kommunegrænse forbi lokaliteterne Campagnola og Pozza. Derfra drejer grænsen endnu en gang mod syd forbi Fontanella og Pontelo indtil Orgianos kommunegrænse, som den derefter følger nordpå langs Liona-kanalen, hvorefter den drejer mod øst forbi Dossola frem til Alontes kommunegrænse, som den følger kortvarigt mod nord indtil kommunegrænsen til Lonigo forbi Ca Bandia og videre til Ciron, hvorefter den drejer mod sydøst og når Saregos kommunegrænse nær Crearo-højdedraget, hvor den fortsætter nordpå forbi Giacomelli indtil floden Bredola, som den løber langs i sydøstlig retning for derefter at fortsætte mod nord forbi lokaliteten Canova e Navesella.

Derfra går følger den Saregos kommunegrænse mod øst forbi Frigon Basso og Muraro, hvor den igen møder kommunegrænsen til Lonigo. Den følger denne grænse mod nord frem til jernbanen mellem Milano og Venedig, som den følger indtil Dovaro, hvorfra den fortsætter mod nord og derefter drejer mod øst nær hovedvej 11, hvor den møder kommunegrænsen til San Bonifacio i lokaliteten Fossacan. Derfra fortsætter grænsen nordpå langs provinsgrænsen mellem Verona og Vicenza indtil hovedvej 11 ved Torri di Confine, hvorefter den fortsætter mod nord indtil Serenissima-motorvejen. Derefter følger den denne motorvej mod vest, krydser Aldegà-åen og når ind i Monteforte kommune, hvor den fortsætter langs motorvejen indtil vejen til San Lorenzo og derefter drejer mod syd, indtil den når hovedvej 11 tæt ved broen over Alpone-åen nær sukkermøllen i San Bonifacio. Derefter følger den hovedvej 11 mod vest og når tilbage til det oprindelige udgangspunkt ved 322 km-stenen.

7. Primære druesorter

Pinot grigio

Garganega B.

Garganega B. — Grecanico dorato B.

Merlot N.

Garganega B. — Garganego

Chardonnay B.

8. Tilknytning til det geografiske område

Arcole

Historiske og menneskelige faktorer

Den kontrollerede oprindelsesbetegnelse »Arcole« har sit navn fra en af de kommuner i området, som er omfattet af betegnelsen.

Faktisk er Arcole kommune områdets vigtigste referencepunkt på grund af sin geografiske placering midt i området, sin specifikke betydning for produktionen og den betydelige historiske arv, der forbindes med Napoleons kampagner, som så eftertrykkeligt prægede områdets liv og historie. Broen over Alpone-åen og obelisken til minde om slaget mellem den franske og den østrigske hær den 15.-17. november 1796 er blandt de væsentligste symboler i så henseende.

Denne bro har siden stået som symbol for den kontrollerede oprindelsesbetegnelse Arcole, fordi den repræsenterer disse landområders traditioner og inderste stolthed.

Selv om der har været dyrket vin i området i over 2 000 år, til dels fordi kommunikationsvejene, nemlig floden Adige og vejen Porcilana, gjorde området så let at kolonisere for romerne, fik vindyrkningen nyt liv i middelalderen. Muligheden for at transportere den vin, der produceredes i området omkring Arcole, bidrog til vindyrkningens udbredelse overalt.

Hele Arcole-området blev i sin tid omtalt som Fiumenovo, som også er navnet på størstedelen af flodsletten, som dengang var dækket af skove, bundvegetation og damme. Ejendomsregistrene og dokumenter om kapitalindskud, leje, køb og salg indeholder uvægerligt henvisninger til vine og vinproduktion, som udviklede sig fra områdets netværk af klostre, f.eks. San Pietro di Villanova og Lepia.

I Republikken Venedig satte man også stor pris på vin. »Colognese«-distriktet i Arcole-området blev prist af Republikken Venedig som et område, der var godt forbundet med byen, og som leverede rigeligt med vin, korn og hamp, der alt sammen var nødvendige varer for venetianerne.

Den kontrollerede oprindelsesbetegnelse »Arcole« blev anerkendt ved ministerielt dekret af 4. september 2000, offentliggjort i Gazzetta Ufficiale della Repubblica Italiana (det italienske statstidende) nr. 214 den 4. september 2000, hvormed denne betydelige historiske og vindyrkningsmæssige kulturarv blev samlet og sikrede dette vigtige område mellem provinserne Verona og Vicenza med dets lange tradition en mere fremtrædende plads. Dette område er kendt for sine siltholdige, sandede jorde, som giver vinene deres unikke egenskaber. På grund af behovet for at forvalte og sikre det bedst mulige udbytte i disse tider, hvor produktionen undergår forandringer og udvikling, blev beskyttelsesforeningen stiftet den 8. februar 2001.

Udviklingen på området er typisk for vindyrkning i lavlandet, hvor beskæringsmetoderne traditionelt har været mere ekstensive, og der har været anvendt druer af forskellig oprindelse. Det er alene vinavlernes professionalisme, der de seneste år har gjort det muligt at udvælge de sorter, som er bedst egnede til området. De bedste jorde blev udvalgt, og nyopfundne plantningsmetoder blev også indført for at bringe de bedste egenskaber frem i vinen. Producenterne har i betydeligt omfang omdannet produktionsstrukturen med en selektiv, omhyggelig og konkurrencepræget tilgang, som er blevet kendetegnende for vinavlernes arbejdsmetoder.

Disse fremskridt er blevet befordret og værdien heraf forøget af den organisatoriske struktur i dette område, som altid har været koordineret af vinproducerende kooperativer. Disse strukturer skaber ikke alene værdi, de tilskynder også producenterne til at dyrke de druesorter, som markedet sætter størst pris på. Producenterne, som har besluttet at investere i dette område, henviser til fornyelsen i vinmarkerne og de nye tilgange til beskæringsformer og beplantningstæthed, hvilket alt sammen bidrager til at højne druernes kvalitet.

Arcole

Naturlige faktorer

Området er ensartet fladt i den sydvestlige del, der har en flodslettes typiske træk. Det bakkede område begynder ved Motta-relieffet i San Bonifacio og til dels ved Colli Berici-bakkerne i øst.

Jorden i de dele af lavlandet, der egner sig til vindyrkning, består hovedsagelig af sandblandet ler.

Med hensyn til morfologi er sletten brudt op af kamme, afsatser og skråninger med niveauforskelle på under 10 m.

Jordbunden er dyb og har ofte et højt sandindhold.

Den jordbund, der giver næring til DOC-vinen Arcole, er primært skabt ved erosion og sedimentering fra floden Adige, men også fra andre lokale vandløb.

Disse jorde består hovedsagelig af sandede aflejringer med gruset materiale af mindre omfang.

De sandede aflejringer har lokalt varierende siltindhold. Områderne, hvor de silt- og sandholdige kamme stikker op og breder sig i forskellige retninger, svarer til flodens tidligere forløb. Mens de siltholdige aflejringer af lessinsk oprindelse er rødbrune, har de aflejringer, der stammer fra Adige, en bleg hasselnøddebrun farve.

I det område i provinsen Vicenza, hvor Arcole DOC-vinene produceres, aflejrede floden Frassine et lag af mørkerød jord oven på de jorde, som gletsjeren Adige-Sarca havde ført med i kvartærtiden. Dette lag hidrørte fra udvaskning af dolomit med indhold af mergel, basalt, porfyr, kalksten eller gips.

Produktionsområdet for Arcole DOC-vine har et forholdsvis ensartet fastlandsklima med meget varme, lumre somre og hårde, tågede vintre. Temperaturerne når deres højeste i perioden fra 10.-20. juli til ti dage ind i august, og lavpunktet nås mellem de første 10 og de sidste 10 dage af januar.

Temperaturudsvingene i årets løb er ganske betydelige, og nedbøren er begrænset, men jævnt fordelt over året.

Produktets egenart

Selv om der er adskillige typer vin i varespecifikationen, vil vi for nemheds skyld fokusere på tre:

— Hvidvine: Arcole Bianco, Arcole Chardonnay og Arcole Pinot Grigio har en typisk strågul farve med grønne strejf, når de er unge, hvorefter de bliver mere gyldne med alderen. De har elegante og subtile aromaer, især når vinstokken har stået i sandet jord. De har en let krop, er velsmagende og aromatiske og alligevel aldrig for frugtagtige på grund af den virkning, som jordbund og miljø har på deres egenskaber.

— Rødvine lavet på Merlot og Cabernet Sauvignon er intenst rubinrøde i retning af det violette, når de er unge. Farven antager mere granatrøde nuancer med alderen. Duften er altid intens med klare noter af kakao, viol og hindbær. Smagen er generelt tør og markant urteagtig for Cabernets vedkommende. Både vinens kompleksitet og den behagelige blødhed på tungen bliver bedre med alderen.

— Arcole Nero: fremstilles ved tørring i ca. to måneder af druer af sorterne Merlot og Cabernet Sauvignon, herefter modning i mindst to år og i trætønder i mindst tre måneder for at opnå en farve i spektret fra rubinrød med violette strejf over rubinrød i retning af granatrød til granatrød for de længst modnede druers vedkommende. Duften er kompleks med behagelige noter af vanilje, træ og sommetider røg, der tilfører elementer til sortens karakteristika. Den har en kraftig krop med bløde tanniner og en finere og mere delikat duft end vine, som ikke er modnet i trætønder.

Årsagssammenhæng mellem miljø og produkt

I et ganske forskelligartet jordbundsmiljø er det den silt- og sandholdige jord, som er det mest konstante træk i dette område, hvilket betyder, at vinene har veldefinerede egenskaber og er let genkendelige.

Hvidvine, der fremstilles af druer fra mere sandede jorde, har en elegant, subtil duft med et fremragende aromatisk udtryk og et moderat alkoholindhold. De fremstår behageligst de første år efter aftapningen. Kun typen Vendemmia Tardiva (sen høst) giver mere strukturerede, holdbare vine.

Med det meget varme klima i juli og august og den begrænsede nedbør er rødvine fremstillet på druer fra disse jorde velstrukturerede, men bliver generelt blødere efter nogle år på flaske.

Det er producenternes specifikke færdigheder, som gør det muligt at optimere de ønologiske resultater og udnytte de forskellige sorter, der dyrkes i området, bedst muligt.

For typerne Arcole Nero og Passito er de traditionelle tørrings- og modningsmetoder, som producenterne anvender, i vidt omfang afgørende for det endelige resultat, de opnår med vinene.

Disse typer vin, som opnås efter 1-2 år i trætønder eller tanke, har en intens farve med lilla strejf og en frugtagtig, æterisk aroma. Deres smag er bred og harmonisk med krydrede og balsamiske noter, som står perfekt til de bløde tanniner deri.

Efterhånden som de modner på flaske, bliver farven klassisk granatrød, og aromaerne og den retronasale fornemmelse antager æteriske noter af røde frugter i alkohol.

9. Vigtige yderligere betingelser (emballering, mærkning, andre krav)

Ingen.

Link til varespecifikationen

https://www.politicheagricole.it/flex/cm/pages/ServeBLOB.php/L/IT/IDPagina/14384

(1) EUT L 9 af 11.1.2019, s. 2.